

**ประกาศองค์การบริหารส่วนตำบลแสนพัน**

เรื่อง ขยายเวลาการดำเนินการตามพระราชบัญญัติภาษีที่ดินและสิ่งปลูกสร้าง ประจำปี พ.ศ.2564

.........................................................................

 ตามหนังสือกระทรวงมหาดไทยด่วนที่สุดที่ มท 0808.3/ว 428 ลงวันที่ 21 มกราคม 2564

เรื่อง การขยายกำหนดเวลาดำเนินการตามพระราชบัญญัติภาษีที่ดินและสิ่งปลูกสร้าง พ.ศ. 2562 ให้ขยายเวลาในการดำเนินการจัดเก็บภาษีที่ดินและสิ่งปลูกสร้าง ประจำปี พ.ศ.2564 ออกไปเป็นการทั่วไป นั้น

 องค์การบริหารส่วนตำบลแสนพันพิจารณาแล้วเห็นว่า องค์การบริหารส่วนตำบลแสนพันไม่อาจดำเนินการให้แล้วเสร็จตามหนังสือกระทรวงมหาดไทยดังกล่าวได้ ด้วยสถานการณ์ระบาดของโรคติดเชื้อไวรัสโคโรน่า 2019 (COVD-19) ที่ ทำให้เจ้าหน้าที่ไม่สามารถปฏิบัติหน้าที่ได้ตามปกติและเต็มประสิทธิภาพ เพื่อให้การดำเนินการจัดเก็บภาษีที่ดินและสิ่งปลูกสร้างเป็นไปตามกฎหมาย ไม่ทำให้ส่วนราชการเสียประโยชน์จากการดำเนินการไม่แล้วเสร็จตามระยะเวลาที่กำหนดและไม่ให้ผู้เสียภาษีละเมิดกฎหมายที่มีการกำหนดระยะเวลาให้ปฏิบัติ จึงอาศัยอำนาจตามมาตรา 14 วรรคหนึ่งแห่งพระราชบัญญัติภาษีที่ดินและสิ่งปลูกสร้าง พ.ศ.2562 และแนวทางการปฏิบัติการจัดเก็บภาษีที่ดินและสิ่งปลูกสร้าง การขยายกำหนดเวลาการชำระภาษีตามหนังสือกระทรวงมหาดไทยด่วนที่สุดที่ มท0808.3/ว 6891 ลงวันที่ 16 พฤศจิกายน 2563 เรื่อง ชักซ้อมขั้นตอนการจัดเก็บภาษีที่ดินและสิ่งปลูกสร้าง ประจำปี พ.ศ.2564 และหนังสือกระทรวงมหาดไทยด่วนที่สุด มท 0808.3/ว 5065 ลงวันที่ 28 สิงหาคม 2563 เรื่อง แนวทางปฏิบัติในการขยายกำหนดเวลาการชำระภาษีและการคัดค้านการประเมินภาษีตามพระราชบัญญัติภาษีที่ดินและสิ่งปลูกสร้าง พ.ศ.2562 องค์การบริหารส่วนตำบลแสนพัน จึงขอขยายเวลาการ

ดำเนินการตามพระราชบัญญัติภาษีที่ดินและสิ่งปลูกสร้างประจำปี พ.ศ.2563 ออกไป ตามระยะเวลาดังต่อไปนี้

1. การแจ้งประเมินภาษี ภายในเดือนพฤษภาคม 2564
2. การชำระภาษี ภายในเดือนกรกฎาคม 2564
3. การผ่อนชำระภาษี งวดที่ 1 ภายในเดือนกรกฎาคม 2564

งวดที่ 2 ภายในเดือนสิงหาคม 2564 และ

งวดที่ 3 ภายในกันยายน 2564

1. การแจ้งเตือนภาษีที่ค้างชำระ ภายในเดือนสิงหาคม 2564
2. การแจ้งรายการภาษีค้างชำระให้กับสำนักงานที่ดินหรือสำนักงานที่ดินสาขา ภายในกันยายน 2564

หากผู้เสียภาษีมีข้อสงสัยประการใด โปรดติดต่อที่ ฝ่ายจัดเก็บและพัฒนารายได้ กองคลัง องค์การบริหาร

 ส่วนตำบลแสนพัน หรือโทรศัพท์สอบถามที่หมายเลข 042 053 555 โทร สาร 042 053 555

 จึงประกาศมาให้ทราบโดยทั่วกัน

 ประกาศ ณ วันที่ 30 เดือน เมษายน พ.ศ.2564



(นายสมศักดิ์ อุพร)

นายกองค์การบริหารส่วนตำบลแสนพัน